I 1846 fikk Tromsø sitt første syttendemaitog som gikk fra Hotel du Nord. 17. mai 1846 samlet "Intelligentsen" (20-30 i tallet) i Tromsø seg til festmåltid på Hotel du Nord etterfulgt av marsj nordover i byen for å hilse på håndverkerne som hadde samlet seg på konsul Buchs landsted. Året etter ble syttende mai også feiret standsvis og hilsningstoget gikk nå ikke bare fra Hotel du Nord til konsul Buchs landsted, men også den motsatte veien." I 1848 fikk Tromsø et felles syttendemaitog og feiringen var kommet for å bli.